MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.407
privind modificarea organigramei şi statului de funcţii ale Spitalului Clinic Municipal „Filantropia” Craiova, aprobate prin Hotărârea Consiliului Local al municipiului Craiova nr.58/2026
        
Consiliul Local al Municipiului Craiova întrunit în şedinţa ordinară din data de 27.08.2026;


Având în vedere referatul de aprobare nr.288217/2026, rapoartele nr.288219/2026 și nr.292950/2026 întocmite de Serviciul Resurse Umane şi rapoartele de avizare nr.288357/2026 și nr.293042/2026 întocmite de Direcţia Juridică, Asistenţă de Specialitate şi Contencios Administrativ prin care se propune modificarea organigramei şi statului de funcţii ale Spitalului Clinic Municipal „Filantropia” Craiova, aprobate prin Hotărârea Consiliului Local al municipiului Craiova nr.58/2026  și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.27/2026 al Comisiei III -Servicii Publice, Liberã Iniţiativã şi Relaţii Internaţionale, nr.25/2026 al Comisiei IV - Învăţământ, Cultură, Sănătate, Culte, Tineret şi Sport şi nr.35/2026 al Comisiei V- Juridică, Administraţie Publică şi Drepturi Cetăţeneşti;


În conformitate cu prevederile Legii nr. 141/2025 privind unele măsuri fiscal-bugetare, cu modificările și completările ulterioare, Legii nr.95/2006, republicată, privind reforma în domeniul sănătăţii, cu modificările şi completarile ulterioare, Legii nr. 53/2003, republicată – Codul Muncii, cu modificările şi completările ulterioare, Ordonanţei de Urgenţă a Guvernului nr. 162/2008, privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, Ordinului Ministerului Sănătății nr.1500/2009 privind aprobarea Regulamentului de organizare şi funcţionare a secţiilor şi compartimentelor de anestezie şi terapie intensivă din unităţile sanitare, cu modificările şi completările ulterioare, Ordinului Ministerului Sănătății Publice nr.1706/2007 privind conducerea şi organizarea unităţilor şi compartimentelor de primire a urgenţelor, cu modificările și completările ulterioare,  Ordinul Ministerului Sănătății nr.719/2026 pentru modificarea anexei nr. 1 la Ordinul ministrului sănătăţii şi familiei nr.457/2001 privind reglementarea denumirii şi codificării structurilor organizatorice (secţii, compartimente, laboratoare, cabinete) ale unităţilor sanitare din România, Ordinului nr.1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările şi completările ulterioare, Ordinului nr. 1470/2011, pentru aprobarea criteriilor privind angajarea şi promovarea în funcţii, grade şi trepte profesionale a personalului contractual din unităţile sanitare publice din sectorul sanitar, cu modificările şi completările ulterioare și Hotărârii Guvernului nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

În temeiul art.129 alin.2 lit.a, coroborat cu alin.3 lit.c, art.139 alin.3 lit.h, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completarile ulterioare;

HOTĂRĂŞTE:

Art.1. Se aprobă modificarea organigramei şi statului de funcţii ale Spitalului Clinic Municipal „Filantropia” Craiova, aprobate prin Hotărârea Consiliului Local al municipiului Craiova nr.58/2026, conform anexelor nr.1 şi 2 care fac parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Serviciul Resurse Umane şi Spitalul Clinic Municipal „Filantropia” Craiova vor aduce la îndeplinire prevederile prezentei hotărâri.

